jkorsvik/nowiki_second_scrape_merged huggingface dataset:
Mimmi Kvisvik

Mildrid Kvisvik (født 10. januar 1958), bedre kjent som Mimmi Kvisvik, er en norsk sosionom og fagforeningsleder. Hun har ledet Fellesorganisasjonen (FO) sammenhengende siden 2012, etter å ha blitt gjenvalgt på landsmøtet i 2019.Kvisvik har fast plass i LOs sekretariat, som leder av en av de største fagforeningene i LO.


== Biografi ==
Kvisvik har utdanning som sosionom og sosialpedagog fra Høgskolen i Oslo og Danmarks Lærehøjskole. Hun har også studier i prosjektledelse, fritidspedagogikk og kriminologi. Fra 1980 til 1997 var hun ansatt i ulike stillinger på Treningsskolen, og fra 1988 daglig leder for Treningsskolen i Buskerud, som tok sikte på å hjelpe ungdom med mangelfull skolegang og liten arbeidserfaring inn i samfunnslivet. Hun var Helse- og sosialsjef i Notodden kommune i ti år fra 1996 til 2006.
Karrieren som tillitsvalgt startet i midten av 90-tallet, som kasserer for FO Buskerud. Årene etter hadde hun flere verv i fylkesavdelingen før hun på landsmøtet i 2006 ble valgt som tredje nestleder og leder for FOs sosionomseksjon. Kvisvik ble valgt valgt til vervet, da forbundet gikk over til kun å ha en nestleder i 2010. Hun tok over som forbundsleder da Rigmor Hogstad gikk av i 2012 og ble senere gjenvalgt ved kongressen i 2015 og landsmøtet i 2019. Dermed er hun en av de lengstsittende forbundslederne i LO


== Referanser ==
Linda Cathrine Herud

Linda Cathrine Herud (født 1978) er en norsk bueskytter som representerer HEG IL.
Hun vant to NM-gull og seks NM-medaljer i perioden 2017–2021. Hun vant kongepokalen i 2018.


== Medaljer i norske mesterskap ==


== Referanser ==
Statens universitet for handel og økonomi i Kyiv

Statens universitet for handel og økonomi (ukrainsk: Державний торговельно-економічний університет) er et offentlig universitet i Kyiv, Ukraina. Det er et av de største økonomiske universitetene i landet. Universitetet har 36 000 studenter og 4 500 ansatte.Universitetets campus ligger i den østlige delen av Kyiv. Noen av fakultetene ligger i sentrum. Universitetet har syv studenthybler, som ligger på universitetets territorium.


== Historie ==
Universitetet ble etablert i 1946 som en filial av det sovjetiske instituttet av utenrikshandelen. I 1959 ble filialen lagt under myndigheten til Kharkiv-instituttet for sovjetisk handel, og senere samme år ble det en del av Donetsk-handelsinstituttet.I 1966 ble filialen et eget institutt, den ble kalt Kyiv-instituttet for handel og økonomi.Etter oppløsningen av Sovjetunionen ble det et universitet. I 2000 fikk universitetet nasjonal status for det betydelige bidraget til utviklingen av høyere utdanning og vitenskap i Ukraina.


== Struktur ==
Universitetet består av 6 fakulteter, 9 høgskoler, 3 institutter og 2 akademier.
Fakultet for internasjonal handel og rett
Fakultet for handel og markedsføring
Fakultet for økonomi, ledelse og psykologi
Fakultet for finans og regnskap
Fakultet for restaurant, hotell og turisme næringsliv
Fakultet for informasjonsteknologi


== Referanser ==


== Eksterne lenker ==
Offisielt nettsted 
(en) Kyiv National University of Trade and Economics – kategori av bilder, video eller lyd på Commons 
(en) Kyiv National University of Trade and Economics – galleri av bilder, video eller lyd på Commons
L.T.K. Geertsen

Lars Tobias Krogsgård Geertsen  (1851–1932) var en kjøpmann, skipsreder og politiker i Stavanger.
Han var Stavangers ordfører fra 1914–1915.Geertsen var først valgt til viseordfører (1914), men rykket opp til ordfører da Oddmund Vik ble valgt til Stortinget samme år. Han ble videre valgt som ordfører for 1915, men tapte ordførervervet for 1916.


== Politisk virke ==
Hans valgstatistikk i Stavanger bystyre er som følger:
Kommunevalg 1898: ikke valgt, kandidat for Moderate Venstre  
Kommunevalg 1901: innvalgt for 1902-1904 på borgerlig fellesliste 
Kommunevalg 1904: innvalgt for 1905-1907 på borgerlig fellesliste 
Kommunevalg 1907: varamann     1908-1910 på de moderates liste
Kommunevalg 1910: innvalgt for 1911-1913 på borgerlig fellesliste
Kommunevalgene 1913, 1916, 1919, 1922, 1925, 1928: innvalgt for valgperiodene 1914-1931 på Høires liste 
Geertsen trådte tilbake fra bystyret ved nesten 81 års alder i 1931 etter 27 år i bystyret, derav 12 år i formannskapet.


== Annet ==
Lars Tobias Krogsgaard Geertsen var skipsreder og kjøpmann med egen forretning som han hadde i over 50 år. 
Foruten det politiske arbeidet var Geertsen en strengt religiøs mann med mange kristelige verv. Særlig var han aktiv St. Petri menighet, der han også var formann i menighetsrådet.


== Kjente skip han eide ==
«Anny Føyen» 1868
«Reidar» 1869
«Æolus» 1869
«Solvang» 1875
«Ocean» 1875
«Stella» 1876
«Dagny»


== Referanser ==
Lamprigera

Lamprigera er  en slekt av lysbiller. 


== Utseende ==
Middelsstore, avlange, noe flate lysbiller. Hos hannene er hodet gjerne dekket av pronotum sett ovenfra. Antennene er trådformede. Hunnene er larveformede, nokså store og flate, mørkfargede.


== Levevis ==
Lysbillene er nattaktive insekter. De finnes i mange ulike naturtyper (habitat), som fuktige enger, langs skogsbryn, bekker, i hager og parker.  
I denne gruppen sender ikke alle artene ut lys som voksne.


== Utbredelse ==
Gruppen er utbredt i Sørøst-Asia, i alle fall fra Sri Lanka i vest til Taiwan i øst.


== Systematisk inndeling ==

Orden biller (Coleoptera)
Underorden  Polyphaga
Overfamilie  Cantharoidea
Familien lysbiller (Lampyridae Fleming, 1821)
underfamilie lysbiller (Lampyrinae) Latreille, 1817
stamme Lucidotini Lacordaire, 1857
understammen Lamprigerina McDermott, 1964
slekten Lamprigera Motschulsky, 1853 - 20 arter
Lamprigera alticola Dong & Li, 2021
Lamprigera angustior Fairmaire, 1886
Lamprigera boyei Motschulsky, 1853
Lamprigera crassus Gorham, 1880
Lamprigera diffinis Walker, 1858
Lamprigera luquanensis Dong & Li, 2021
Lamprigera lutosipennis Fairmaire, 1897
Lamprigera magnapronotum Dong & Li, 2021
Lamprigera marusii Pic, 1955
Lamprigera minor E.Olivier, 1885
Lamprigera morator (E.Olivier, 1891)
Lamprigera nepalensis (Hope, 1831)
Lamprigera nitens E.Olivier, 1885
Lamprigera nitidicollis (Fairmaire, 1881)
Lamprigera scutatus Fairmaire, 1897
Lamprigera taimoshana Yiu, 2017
Lamprigera tarda (Gorham, 1895)
Lamprigera tenebrosa (Walker, 1858)
Lamprigera yunnana (Fairmaire, 1897)


== Referanser ==


== Litteratur ==


== Eksterne lenker ==
(en) Lamprigera i Global Biodiversity Information Facility 
(en) Lamprigera hos ITIS 
(en) Lamprigera hos NCBI
Ceylanodrilus

Ceylanodrilus er  en slekt av lysbiller. Disse insektene har fått sitt navn ettersom de er istand til å frambringe lys. 


== Utseende ==
Hannene er middelsstore, avlange, røde og svarte lysbiller med kamformede antenner, trådformede hos hunnene.


== Levevis ==
Lysbillene er nattaktive insekter. De finnes i mange ulike naturtyper (habitat), som fuktige enger, langs skogsbryn, bekker, i hager og parker.  De finnes i lavlandet, men kan også finnes oppover i fjellet, men ikke over skog-grensen. Larvene til sankthansormen, som lever i Norge, spiser skallbærende snegler, som de dreper med et giftig bitt. De sprøyter så inn fordøyelsesenzymer som langsomt løser opp sneglen, og slurper i seg innholdet. De kan leve ganske lenge på en snegle.
De spesielle lysproduserende organene er plassert på bakkroppen.  Larvene lyser nok som en advarsel til rovdyr om at de kan inneholde giftige kjemikalier.  Men for de voksne er det ofte hunnen som sender ut lysblink. Hun er vingeløs, sitter i vegetasjonen og gjør det for å tiltrekke seg partnere.
Hunnene kryper opp i vegetasjonen like før det blir mørkt. De velger gjerne en åpen plass slik at lyset kan ses på lang avstand. Hannene som flyr lavt over vegetasjonen, straks de oppfatter hunnes lyssignal, flyr de til henne. I tropiske strøk er det mange ulike arter og de har utviklet egne lyssignaler (blinking) for å kunne kjenne igjen individer fra samme art.


== Utbredelse ==
Artene lever i Sørøst-Asia (Sri Lanka).


== Systematisk inndeling ==
Navnet har også vært sitert som Ceylanidrilus Pic, 1911, men det synes usikkert om denne formen er gyldig.

Orden biller (Coleoptera)
Underorden  Polyphaga
Overfamilie  Cantharoidea
Familien lysbiller (Lampyridae Fleming, 1821)
underfamilie Ototretinae McDermott, 1964
slekten Ceylanodrilus Pic, 1929
Ceylanodrilus basimaculatus Wittmer, 1956
Ceylanodrilus bipartitus (Pic, 1911)
Ceylanodrilus kandyanus (Bourgeois, 1903)
Ceylanodrilus nigriceps (Pic, 1921)
Ceylanodrilus testaceipennis Pic, 1929


== Referanser ==


== Litteratur ==


== Eksterne lenker ==
Artikkelen er ikke koblet til Wikidata
Gunillaberg

Gunillaberg er en herregård to kilometer sør for Bottnaryd i Jönköping kommune i Småland, Sverige.
Gunnilaberg herregård ble på 1660-tallet bygget av den daværende landshøvdingen i Jönköpings län Johan Printz. Gårdens navn er oppkalt etter hans mor. Bygget er oppført i tømmer i karolinerstil med valmtak og har veggmalerier fra siste del av 1700-tallet. Gunnillaberg ble fredet i 1976.
Gunillaberg var først eid av slekten Printz, og senere av slekten Lilliecreutz. Siden 2008 har gården vært eid av den danske blomsterkunstneren Tage Andersen. Fra 2009 har gården vært åpen hver sommer for publikum som en kunstnerisk hagepark med kulturaktiviteter og ulik kunst skapt av Tage Andersen.


== Eksterne linker ==
Gunnillaberg i Carl Martin Rosenberg: Geografiskt-statistiskt handlexikon öfver Sverige, Stockholm 1882-1883
Gunillaberg i Historiskt-geografiskt och statistiskt lexikon öfver Sverige i 7 band, Stockholm 1856-1870
Gunillabergs webbplats
Eva Therese Width

Eva Therese Width (født 11. august 1975) er en norsk bueskytter som representerer Tustna IL.
Hun har vunnet to NM-gull og 13 NM-medaljer i perioden 2007–2019.


== Medaljer i norske mesterskap ==


== Referanser ==
Thomas Horne

Thomas Horne (født 7. november 1972) er en norsk forfatter og formidler av matkultur. I 2020 vant han Brageprisen i kategorien åpen klasse (Nyttebøker for voksne og barn/ungdom) for boken Den store klimaguiden.


== Referanser ==


== Eksterne lenker ==
(no) Digitalt tilgjengelig innhold hos Nasjonalbiblioteket: bøker av Thomas Horne, bøker om Thomas Horne
Beach Club

Beach Club var en tradisjonsrik amerikansk hamburgerrestaurant og nattklubb på Aker brygge i Oslo. Stedet ble åpnet i 1989 av Morten Dreyer og Kai Jarre. I 2006 ble stedet overtatt av Umoe Restaurants som drev det frem til 2019, da leiekontrakten ikke ble fornyet.


== Historikk ==
Beach Club åpnet i 1989. Ifølge de daværende eierne Kai Jarre og Morten Dreyer satset de på å skape en motvekt til tungt og mørkt pubmiljø. «Her er det lyse farver som fremkaller sommerlette og positive assosiasjoner,» sa de til Aftenposten i et intervju rundt åpningen.«Amerikansk skal det være på Beach Club, for alle pengene. På veggene henger store sverdfisker, gamle surfebrett og popart, signert Pushwagner og Keith Haring. Du kan sitte i myke stoler, på barkrakker eller i sofabåser. Sistnevnte et kjennetegn på dinerstedene som oppsto i gamle jernbanevogner «over there», i 1920-årene. Eierne har tatt turen til brukthandlere i Los Angeles for å finne favorittinteriør, inspirert av 50-tallsdesign,» het det videre.
Beach Club var i starten et viktig sted for det mer trendy segmentet i Oslo. I begynnelsen fungerte det også som konsertsted, den amerikanske artisten Tom Verlaine er blant dem som opptrådte på Beach Club i 1990.I 1994 var Beach Club blant tre utesteder som saksøkte Oslo kommune etter at det var blitt nektet brennevinsbevilling med begrunnelsen av utestedet ikke hadde matservering, sammen med Café Fiasco og Clodion Art Café. I 1996 fikk de tre stedene medhold, men kommunen anket kjennelsen. Beach Club gikk til erstatningssøksmål for tapt inntekt med påstand om å være blitt forskjellsbehandlet. Året etter inngikk kommunen forlik med Beach Club der stedet fikk 500 000 kroner i erstatning.


== Pushwagner ==
Ifølge en av eierne spiste kunstneren Pushwagner i årevis gratis på Beach Club, og kunsten hans var å finne på veggene på Beach Club, hvor de var til salgs, blant annet under en utstilling i 1990.. Pushwagner har også malt et maleri titulert «Beach Club» . Under rettssaken mellom Morten Dreyer og Pushwagner vitnet tre tidligere ansatte fra Beach Club.

Tiffani, Beach Club, Waterfront, Bollywood, Bar Bakke, Palace, Head On og Jazid var noen av postene i lysløypa, en trimløype som stadig ble lengre for å tilfredsstille Pushwagner sin rastløshet – og hans behov for kjemiske substanser


== Referanser ==


== Litteratur ==
Petter Mejlænder: Hariton Pushwagner – biografien. EAN: 9788248922940, 2018, s. 456 - 457
Mats Gren

Mats Åke Gren (født 20. desember 1963 i Falun) er en svensk tidligere fotballspiller. Han var en anvendelig spiller som gjennom karrieren ble benyttet både i angrep, på midtbanen og i forsvar.
Mats Gren markerte seg raskt etter ankomsten til IFK Göteborg som 20-åring fra Falu BS i Division 3 foran 1984-sesongen. Den unge angrepsspilleren presterte over all forventning. I løpet av sin første sesong i Allsvenskan ble han framtredende på U21-landslaget, og fikk sin seniorlandslagsdebut for Sverige mot de regjerende verdensmesterne Italia.Etter 1985-sesongen var over ble Gren klar for sveitsiske Grasshopper Club Zürich. IFK Göteborg mottok 2,4 millioner kroner i overgangssum. I sin debutkamp for Grasshoppers scoret han fire mål mot Young Boys. Gren tilbragte hele femten år i Grasshoppers. Under den tiden opplevde han en periode hvor klubben dominerte sveitsisk fotball. Likevel falt han litt i skyggen i landslagssammenheng. Han var inn og ut av landslagstroppen. 
Hos IFK Göteborg hadde Gren blitt benyttet på midtbanen i tillegg til i angrep. Hos Grasshoppers ble han etter hvert også benyttet som libero. Også på landslaget ble han for landslagstrener Olle Nordin betraktet som et alternativ i forsvar. Nordin innkalte ham til Sveriges tropp til VM-sluttspillet i 1990. Gren fikk bare spille én kamp i mesterskapet, som innbytter for Tomas Brolin i det skuffende tapet for Costa Rica. Gren var en aktuell kandidat for landslagstrener Tommy Svenssons tropp til EM-sluttspillet på hjemmebane i 1992 inntil en meniskskade satte ham utenfor.Da Gren i mai 2000 forlenget kontrakten med Grasshoppers med ytterligere et år, hadde ingen svensk fotballspiller spilt for en utenlandsk klubb like lenge som ham. Grasshoppers gikk imidlertid plutselig tilbake på kontraktsforlengelsen. Mens en rettstvist om kontraktsforlengelsen pågikk, startet Gren en karriere som fotballtrener. Konflikten endte med at Grasshoppers i januar 2003 ansatte Gren som ungdomstrener i klubben. Da Alain Geiger mot slutten av 2003 tok over som hovedtrener, ble Gren ansatt som assistenttrener.
Fra 2005 til 2006 var han hovedtrener for FC Vaduz i Liechtenstein. Fra 2007 til 2009 var han tilbake i Grasshoppers. Fra 2009 til 2011 var han ansatt i den danske klubben Vejle. 2012 til 2014 var han hovedtrener og sportssjef i Jönköping Södra, som han i 2014 forlot for å bli sportssjef for IFK Göteborg. Der jobbet han fram til 2018. Siden har han vært hovedtrener for BK Häcken, som har forlot i oktober 2021.


== Referanser ==


== Eksterne lenker ==
(en) Mats Gren – FIFA 
(en) Mats Gren – Transfermarkt 
(en) Mats Gren – Transfermarkt (manager) 
(en) Mats Gren – national-football-teams.com 
(en) Mats Gren – FootballDatabase.eu 
(en) Mats Gren – Soccerway 
(en) Mats Gren – FBref 
Svenska Fotbollförbundet
ifkdb.se
Sollihøgdtunnelen

Sollihøgdtunnelen er en 3400 meter lang motorveitunnel under bygging på europavei 16 i kommunene Bærum og Hole. Byggingen av tunnelen startet i 2021, og den åpner med resten av motorveien mellom Bjørum og Skaret i 2025.


== Om tunnelen ==
Tunnelen blir bygget som en del av motorveiprosjektet E16 Bjørum - Skaret, og vil føre motorveien under tettstedet Sollihøgda. Den vil avløse dagens E16 over Sollihøgda, som utgjør et problem for tungtrafikken med sine krappe svinger og bratte stigninger. Tunnelen vil gå fra området Skoglund/Avtjerna i sør til området Berntsegård/Skaret i nord. 
I desember 2022 bestemte Kartverket at navnet skulle være "Sollihøgdtunnelen", og ikke "Sollihøgdatunnelen" som den hadde blitt kalt fram til da.


== Se også ==
Veitunneler i Norge


== Referanser ==
Paranormal Activity 4

Paranormal Activity 4 er en amerikansk overnaturlig skrekkfilm fra 2012, regissert av Ariel Schulman og Henry Joost. Manus ble skrevet av Christopher Landon. Filmen hadde premiere i oktober 2012, og ble sluppet av Paramount Pictures. Dette var den fjerde filmen i Paranormal Activity-filmserien. Oppfølgeren Paranormal Activity: The Marked Ones kom ut i 2014, og Paranormal Activity: The Ghost Dimension kom ut i 2015


== Handling ==
Den 9. oktober 2006 blir Kristi Rey og ektemannen Daniel drept av hennes demon-besatte søster Katie, som deretter bortfører Kristis ett år gamle sønn Hunter. Politiet klarer fremdeles ikke å finne Katie og Hunter, flere år senere. I november 2010 bor Alex Nelson i en velstående forstad utenfor Henderson, Nevada sammen med faren Doug, moren Holly og sin lillebroren Wyatt. Naboen har en sønn, Robbie, som bor hjemme hos Nelson-familien - samtidig som moren hans blir innlagt på sykehus.
Wyatt forteller Alex om Robbies imaginære venn Toby, og avslører et grønt symbol på ryggen hans som er identisk med et eldgammelt hettittisk symbol. Det blir snart avslørt at Robbies biologiske mor faktisk er Katie. En kveld, når Doug og Alex ikke er hjemme, skjer det to dødsfall i hjemmet deres: Holly blir voldelig kastet mot taket, og Ben - som besøker hjemmet for å informere Alex om det grønne symbolets forhold til en pakt - får halsen vridd om av den besatte Katie.


== Skuespillere ==
Kathryn Newton som Alex Nelson
Matt Shively som Ben
Aiden Lovekamp som Wyatt Nelson / Hunter Rey
Brady Allen som Robbie
Stephen Dunham som Doug Nelson
Alexondra Lee som Holly Nelson
Katie Featherston som Katie
Alisha Boe som Tara
Frank Welker som Tobi (stemme)


== Eksterne lenker ==
(en) Paranormal Activity 4 på Internet Movie Database 
(no) Paranormal Activity 4 hos Filmfront 
(sv) Paranormal Activity 4 i Svensk Filmdatabas 
(da) Paranormal Activity 4 i Danmark Nationale Filminstitut 
(fr) Paranormal Activity 4 på Allociné 
(nl) Paranormal Activity 4 på MovieMeter 
(en) Paranormal Activity 4 på AllMovie 
(en) Paranormal Activity 4 på Turner Classic Movies 
(en) Paranormal Activity 4 på Rotten Tomatoes 
(en) Paranormal Activity 4 på Metacritic
Paranormal Activity 2

Paranormal Activity 2 er en amerikansk skrekkfilm fra 2010, regissert av Tod Williams. Manus ble skrevet av Michael R. Perry, Christopher Landon og Tom Pabst. Handlingen var lagt til før film Paranormal activity fra 2007, og begynner to måneder før den originale filmen i serien. Filmen ble sluppet i USA, Storbritannia, Canada, Mexico, Brasil og en rekke andre land den 22. oktober 2010.


== Handling ==
I august 2006 skjer det et innbrudd hjemme hos Kristi (spilt av Sprague Grayden) og Daniel Rey (spilt av Brian Boland) og det blir rotet rundt i hele huset deres, men soverommet til spedbarnssønnen deres Hunter er det eneste værelset som står urørt. Det eneste som blir stjålet er et halskjede som Kristis søster, Katie, hadde gitt henne. Martine, den latin-amerikanske familiens husholderske og barnepike, mener at onde ånder befinner seg i hjemmet deres - og hun brenner salvie for å kvitte seg med dette. Men Daniel gir henne sparken kort tid senere. Kristi tror også at hjemmet deres er hjemsøkt, og hun og Katie snakker om å bli plaget av en demon da de var barn.
Daniel avviser imidlertid dette, til tross for opptak av merkelige hendelser i huset. Daniels datter fra et tidligere ekteskap, Ali (spilt av Molly Ephraim) begynner å undersøke de mystiske hendelsene. Hun oppdager at mennesker kan inngå avtaler med demoner for å skaffe seg rikdom eller makt. Men til gjengjeld mister sjelen til deres førstefødte sønn. Hvis en slik avtale ikke oppfylles, vil demonen knytte seg til familien frem til den neste sønnen i familien blir født. Hunter var den aller første gutten å være født på Kristis side av familien siden 1930-tallet.
Volden eskalerer i huset, ettersom familiens hund Abby blir angrepet av demonen. Samtidig som Daniel og Ali tar med seg Abby til en veterinær, blir Kristi angrepet og dratt inn i kjelleren av demonen - og hun blir besatt. Dagen etter blir Ali forlatt hjemme med Kristi, uvitende om at hun allerede har blitt besatt. Snart hører Ali noen merkelige skrapelyder i kjelleren, og oppdager uvanlige riper etset inn i døren. Daniel går med på å ansette Martine på nytt, og hun legger planer for å drive ut demonen. Men ting går ikke som planlagt.


== Skuespillere ==
Sprague Grayden som Kristi Rey
Brian Boland som Daniel Rey, Kristis ektemann
Molly Ephraim som Ali Rey, Daniels datter
Katie Featherston som Katie, Kristis eldre søster
Micah Sloat som Micah
Seth Ginsberg som Brad, kjæresten til Ali
Vivis Cortez som Martine
Jackson Xenia Prieto / William Juan Prieto som Hunter Rey, spedbarn


== Eksterne lenker ==
(en) Paranormal Activity 2 på Internet Movie Database 
(no) Paranormal Activity 2 hos Filmfront 
(sv) Paranormal Activity 2 i Svensk Filmdatabas 
(da) Paranormal Activity 2 i Danmark Nationale Filminstitut 
(fr) Paranormal Activity 2 på Allociné 
(nl) Paranormal Activity 2 på MovieMeter 
(en) Paranormal Activity 2 på AllMovie 
(en) Paranormal Activity 2 på Rotten Tomatoes 
(en) Paranormal Activity 2 på Metacritic 
(en) Paranormal Activity 2 på Box Office Mojo
SI baseenhet

SI-basisenhetene er standardmåleenhetene definert av International System of Units (SI) for de syv basismengdene til det som nå er kjent som International System of Quantities: de er et spesielt grunnleggende sett som alle andre SI-enheter kan bli avledet fra. Enhetene og deres fysiske mengder er sekundet for tid, meter for lengde eller avstand, kilogram for masse, ampere for elektrisk strøm, kelvin for termodynamisk temperatur, mol for mengde stoff og candela for lysstyrke. SI-basisenhetene er en grunnleggende del av moderne metrologi, og dermed en del av grunnlaget for moderne vitenskap og teknologi.
SI-basisenhetene danner et sett med gjensidig uavhengige dimensjoner som kreves av dimensjonsanalyse som vanligvis brukes innen vitenskap og teknologi.
Navnene og symbolene til SI-basisenheter er skrevet med små bokstaver, bortsett fra symbolene til de som er oppkalt etter en person, som er skrevet med en innledende stor bokstav. For eksempel har meteren symbolet m, men kelvinen har symbolet K, fordi den er oppkalt etter Lord Kelvin og amper med symbolet A er oppkalt etter André-Marie Ampère.
En rekke andre enheter, som liter, astronomisk enhet og elektronvolt, er ikke formelt en del av SI, men er akseptert for bruk med SI.


== Definisjoner ==
Den 20. mai 2019, som den siste akten for 2019-redefinisjonen av SI-basisenhetene, introduserte BIPM offisielt følgende nye definisjoner, og erstattet de foregående definisjonene av SI-basisenhetene.


== Referanser ==
By the Sea

By the Sea har flere betydninger:

By the Sea (1915)
By the Sea (2015)
Flotunnelen

Flotunnelen er en tunnel på fylkesvei 5722 som går langs nordsiden av Oppstrynsvatnet i Stryn kommune i Vestland fylke. Den er 3 850 meter lang og ble åpnet i 2022.  


== Galleri ==


== Se også ==
Veitunneler i Norge
Liste over veitunneler i Norge


== Eksterne lenker ==
NVDB Statens Vegvesen
Kenneth Arctander

Kenneth Vatnbakk Arctander Johansen (født 3. mai 1981) er en norsk politisk aktivist innenfor rusmiddelpolitikk. Han har siden 2020 vært daglig leder i brukerorganisasjonen RIO, og var styreleder i paraplyorganisasjonen Preventio fra 2020 til 2022.


== Politisk arbeid ==
Arctander meldte seg inn i den ruspolitiske organisasjonen RIO i 2013.
Han var medlem i Rusreformutvalget som ble nedsatt av Erna Solbergs regjering den 23. mars 2018 for å utrede og foreslå en modell for hvordan myndighetenes reaksjon på bruk og besittelse av narkotika til eget bruk skal flyttes fra justissektoren til helsesektoren.Arctander ble utnevnt som daglig leder i RIO i desember 2019; han tiltrådte stillingen den 1. februar 2020. Han ble samme år styreleder i den ruspolitiske paraplyorganisasjonen Preventio.Han deltok i NRKs debattprogramm Ueinig i november 2022, hvor han debatterte rusreformen mot NNPF-nestleder Geir Evanger. Programmet ble publisert den 16. november 2022.


== Priser og nominasjoner ==


== Referanser ==


== Eksterne lenker ==
 (no) Kenneth Arctander på Instagram 
(en) Kenneth Arctander på LinkedIn